Rezerva Federale: Ekonomia ka nevojë për masa ndihmëse
Drejtori i Rezervave Federale amerikane thotë se ekonomia e SHBA-së po ngadalësohet
Disa njoftime të njëpasnjëshme negative, si rënia e ritmeve të zhvillimit ekonomik, shtimi i papunësisë dhe ngritja e çmimeve energjitike, kanë nxitur thirrje të shumta për miratimin e një pakete nismash për të nxitur zhvillimin ekonomik. Udhëheqës të të dyja partive politike, si dhe shumica e kandidatëve presidencialë, madje edhe vetë Shtëpia e Bardhë, po bëjnë thirrje për masa konkrete për të nxitur ekonominë dhe për të ndihmuar ata që janë prekur më shumë nga vështirësitë e fundit ekonomike. Duke folur sot para Komisionit të Dhomës së Përfaqësuesve për Buxhetin, Drejtori i Rezervave Federale Ben Bernanke, shtoi zërin e tij, ndonëse duke u treguar i kujdesshëm, me zërat e tjerë që kërkojnë stimuj nxitës. - tha zoti Bernanke. Zoti Bernanke tha se po vihen re prirje shqetësuese si rënia e çmimit të shtëpive dhe zvogëlimi i tregut të kreditimit. Ai parashikoi që rënia e tanishme ekonomike do të vazhdojë gjatë 2008 e ndoshta deri në 2009. Për të ndikuar mbi ekonominë, Banka Qendrore ka në dispozion një mjet të rëndësishëm: interesat bankare. Deri tani, Banka Qendrore i ka ulur disa herë interesat gjatë muajve të fundit dhe zoti Bernanke la të kuptohet, se mund të ketë ulje të tjera në të ardhmen, në se kjo do të jetë e nevojshme. Paketat stimuluese ekonomike zakonisht marrin formën e shtimit të shpenzimeve buxhetore, ulje taksash ose një kombinim i të dyjave. Për vite me radhë, Presidenti Bush i ka bërë thirrje Kongresit t’i bëjë të përhershme uljet e taksave, që u miratuan në fillim të presidencës së tij 7 vjet më parë. Presidenti thotë se ishin pikërisht këto ulje taksash që ndikuan në rritjen ekonomike. Por pas disa vitesh ato do të skadojnë. Demokratët i kanë kritikuar ashpër uljet e taksave, duke thënë se nga to kanë përfituar të pasurit dhe është dëmtuar gjendja financiare e vendit. Ligjvenësi demokrat Çet Eduards e pyeti zotin Bernanke në se miratimi i ligjit për t’i bërë të përhershme shkurtimet e taksave, do të ofronte ata stimujt afat-shkurtër ekonomikë që ai kërkoi. tha ligjvënësi. Zoti Bernanke la të kuptohet se ato nuk do të kishin ndikim për tani dhe theksoi se ai nuk mund të gjykonte ndikimin e tyre afat-gjatë për ekonominë. Zëdhënësi i Shtëpisë së Bardhë, Toni Freto tha se Presidenti Bush beson se një paketë afat-shkurtër me stimuj ekonomikë është e nevojshme. Presidenti zhvilloi sot një telekonferencë me drejtuesit e Kongresit dhe Sekretarin e Thesarit Henri Polson, për të diskutuar mbi gjendjen ekonomike dhe masat për nxitjen e saj.//lk